open-index/open-wikipedia-markdown huggingface dataset:
Oier Etxebarria

**Oier Etxebarria Urkiza**, pilota arloan **O. Etxebarria** deituraz ezaguna (Igorre, Bizkaia, ) esku huskako pilotari profesionala da. Atzelari aritzen da, ASPE enpresarekin. 2019ko urtarrilaren 6an jokatu zuen profesionaletako estreinako partida, jaioterritik hurbil duen Astelena pilotalekuan, 2019ko bigarren mailako binakako txapelketan, Elordi aurrelaria lagun; eta elkarrekin txapelketa irabazi zuten, martxoaren 30eko finalean Agirre eta Salaverri 22-20 mendean hartuta.

## Kirol lorpenak 
* 2019: bigarren mailako binakako txapelduna, Aitor Elordi aurrelaria lagun.

### Bigarren mailako binakako txapelketako finala (2019) 
#### Amateurretan 
* 2017: Olazar Torneoko txapelduna
* 2017: Lezama Torneoko txapelduna
* 2017: ETB Biharko Izarrak torneoko txapelduna

## Erreferentziak 
## Kanpo estekak 
* Enpresaren webguneko fitxa
Années folles

***Années folles*** (eusk: "urte zoroak") Frantzian 1920ko hamarkadari emandako ezizena da. Izena garai hartako ekarpen sozial, artistiko eta kultural emankorrak deskribatzeko sortu zuten. Estatu Batuetako eta Alemaniako Hamarkada Zoriontsuaren antzeko gertakaria izan zen, Lehen Mundu Gerra osteko hazkunde ekonomikoak eraginda.

## Aurrekariak 
[thumb |ezkerrera| [Josephine Baker, *Années folles* garaiko ikonoa.]]
XIX. mendeko positibismo utopikoa aurrera egitean frantziar indibidualismo sortu zuen. Era berean, Lehen Mundu Gerra eta gero, art nouveauren nabarmenkeriak art décoren geometria bilakatu ziren.

André Gide, 1908an *Nouvelle Revue Française* literatura-aldizkaria sortu zuena, Jean-Paul Sartre eta Albert Camus eragin zituen. Aldi berean, 1918ko Tristan Tzararen manifesto dadaista gerrarteko garaiko beste emaitzetako bat bilakatu zen.

## Kafetegien giroa 
Parisko kafetegiak artista, idazle eta pentsalarien bilgune bilakatu ziren: Ezkerraldean Montparnasse inguruan eta Eskuinaldean, berriz, Montmartre aldean.

Montparnasseko kafetegi nagusiak Brasserie La Coupole, Le Dôme Café, Café de la Rotonde, La Closerie des Lilas edota Gertrude Steinen aretoa ziren. Bertan Belaunaldi galduko idazleak, tartean F. Scott Fitzgerald eta Ernest Hemingway, Espainia edo Jugoslaviako diktaduretatik aldendutako erbesteratuekin biltzen ziren. Chaim Soutine, Amedeo Modigliani edota Marc Chagall margolariak ere bertatik pasa ziren. Orduko Montparnasse "munduaren zilborra" izan zen.

Montmartre, berriz, Parisko gau-ikuskizunen auzoa zen 1890eko hamarkadatik aurrera, izan ere, bere guinguette eta kabaretak betetzen zituzten artistak *Belle Époque* garaian inpresionismo ondokoa asmatu zuten. 1926an, Maurice Picok Folies Bergèreren fatxada art déco estiloan egin zuen.

## Kultura herrikoiaren sorrera 
Garai hartako kultura elitista ez zen bakarra. Lehen Mundu Gerrak hainbat aldaketa ekarri zituen, baita musikan ere. Music-hallek ez zituen soilik intelektualak erakarri baita herri xumea ere. Zinema zabaldu zen eta Maurice Chevalier abeslariak edota Mistinguett dantzariak ospetsu bilakatu ziren.

Prentsa idatziak entretenimendu eta kirola zabaldu zituen. Frantziako Tourra, futbola edota errugbia masa-fenomeno bihurtu ziren. Gainera Parisen egin zuten 1924ko Olinpiar Jokoak izugarrizko arrakasta suposatu ziren.

## Erreferentziak 
## Kanpo estekak
Sonia Pérez Ezquerra

**Sonia Pérez Ezquerra** (Barakaldo, 1976) bizkaitar politikaria da, 2019ko martxoaren 1etik aurrera Eusko Jaurlaritzako Turismo, Merkataritza eta Kontsumo Saileko kontseilaria dena.

Euskal Herriko Unibertsitateko Ekonomia eta Enpresa Zientzien Fakultatean lizentziatu ondoren, MBA Executive Masterra egin zuen ESIC Negozio Eskolan. Kontu-ikuskaritzaren arloan eta erosketa eta fusioen sektorean hasi zuen bere karrera finantza-analista gisa. 2018an Bizkaiko Foru Aldundiko Lan zuzendaria izan zen.

## Erreferentziak 
## Kanpo estekak
Pereda pasealeku eta lorategiak

**Pereda pasealekua** Kantabriako Santander hiriko kale luzeenetariko eta ezagunetariko bat da. Hiriaren erdigunean dago, kaiaren paraleloan, Puertochicon bukatzeko. Bertatik Santanderko badia osoa ikus daiteke. Polancon jaiotako José María de Pereda idazleari eskainita dago.

## Historia 
1941an, hiria erre egin zenean, alde ha ez zuen afekziorik izan. Beraz, egun, hiriko zaharrenetariko bat da. Paseoan XVIII. mendetik eraikitako eraikinak ikus daitezke. Orokorrean, hemen hiriko eraikin ederrenak ikus daitezke, tartean Ontziralekuko jauregitxoa, Banco de Santanderreko eraikin nagusia, Javier González de Riancho arkitektoaren lana (1940), edo Compañía Trasatlántica Españolaren eraikina. Horregatik multzo historiko-artistikoaren izendapena du. XIX. mende arte, gaur egun lorategiak direnak kaiaren zonalde laguntzailea zen. Hemen zeuden biltegiak, komertzianteen bulegoak, bidaiarien harrera egiteko espazioak, e.a.

2017an Centro Botín izeneko arte-espazioa inauguratu zen lorategien ondoan eta horrek hauek berrantoletzeko beharra ezarri zuen. Lan hori Fernando Caruncho paisaialariak egin zuen. Lan horiek 2014ean bukatu ziren, zentroa bukatu baino lehen, eta horiei esker lorategien espazioak ia bikoiztu ziren.

## Iruditegia 

Image:
Monumento_a_Pereda.PNG|Peredari eskainitako monumentua.
Jardines_de_Pereda,_Santander.jpg|Ikuspegi orokorra.
Paseo pereda 30.jpg|Pereda paseoaren galeriak.
Cantabria. Santander. Paseo de Pereda street. Spain (2746448432).jpg|Paseoa itsasotik ikusita.

## Erreferentziak 
## Ikus, gainera 
* José María de Pereda
* Ontziralekuko jauregitxoa
* Centro Botín

## Kanpo estekak 
* : Peredako lorategiak - Santanderreko Udala.
2019ko Paris-Niza

**2019ko Paris-Niza** , Paris-Niza lasterketaren 77. edizioa izan zen. Saint-Germain-en-Laye eta Niza lotu zituen, 1.240 kilometroko ibilbidearekin, zortzi etapatan banatua.

## Talde parte-hartzaileak 
## Etapak 
## Lasterketaren garapena 
### 1. etapa 
### 2. etapa 
### 3. etapa 
### 4. etapa 
### 5. etapa 
### 6. etapa 
### 7. etapa 
### 8. etapa 
## Azken sailkapenak 
### Sailkapen orokorra 
### Puntukako sailkapena 
### Mendiko sailkapena 
### Taldekako sailkapena 
## Kanpo estekak
Rubroboletus lupinus

***Rubroboletus lupinus*** *Boletaceae* familiako onddoa da. Usain txarra dauka eta zaporea ezta batere nabarmena. Ez da jangarria.

Sinonimoak: *Boletus tuberosus*, *Boletus rubeolarius var. ß tuberosus*, *Boletus luridus var. ß tuberosus*, *Boletus lupinus* (Basionimoa), *Tubiporus lupinus*, *Dictyopus tuberosus*, *Dictyopus tuberosus var. lupinus*, *Suillus lupinus*, *Boletus satanas var. tuberosus*, *Boletus romagnesianus*, *Suillellus lupinus*.

## Deskribapena 
**Kapela:** 5 eta 12 (18) cm. arteko diametrokoa. Hemisferikoa, gero ganbila, haragitsua; gaztetan hori zurbila, gero gorri-purpura eta amaieran gorri-kobre kolorekoa. Azal lehorra, itsatsia, ukitzean berehala zikintzen da urdin-beltzez.

**Tutuak:** Libreak, biribilduak, horiak.

Tutu libreak: Oinera hurbiltzen diren tutuak, baina ukitzen ez diotenak.

**Poroak:** Gorri-laranja, gorri-purpura kolorekoak. Ukitzean urdindu egiten dira.

**Hanka:** Lodia, irmoa, erraboilduna hasieran, zilindrikoa ondoren; hondo hori-laranjarekin, gero purpurara pasatzen da eta gorri-odol koloreko sare fin batez estalia.

**Haragia:** Lodia eta sendoa, hori bizia, berehala urdintzen da ebakitzean, kolore honek berde-horixka aldera egiten du astiro, eta amaieran (24 – 48 ordu) gorri-purpura edo gorri-ardo kolorera. Fruta azidoaren usaina du, eta zapore ahula.

**Etimologia:** *Boletus* terminoaren etimologia eztabaidagarria da. *Lupinus* epitetoa berriz latinezko “lupus” hitzetik dator, hau da, “otso” hitzetik.

## Jangarritasuna 
Susmagarria, zenbait istripu gastrointestinal egozten zaizkio.

### Nahasketa arriskua 
Hankan sarerik ez duten beste *Boletus* batzuekin nahas daiteke, esaterako *Boletus pulchrotinctus*-ekin. Hau oso ahul urdintzen da. *Boletus satanas*, *Boletus rhodopurpureus*, *Boletus rhodoxanthus* eta beste poro gorridun batzuekin, hauetako bat ere ez da jangarria.

## Sasoia eta lekua 
Uztailetik urrira, haritzen azpian batez ere.

### Banaketa eremua 
Europa, Errusia, Israel, Turkia.

## Erreferentziak 
## Kanpo estekak
Mistinguett

**Jeanne Florentine Bourgeois** (Enghien-les-Bains,  - Bougival, ), **Mistinguett** ( ahoskatua) izen artistikoz ezaguna, frantziar aktore eta abeslaria izan zen. Bere garaian munduan dirutza gehien jasotzen zuen artista izan zen. Hainbat abesti ospetsu kanta zituen, tartean *Valencia*, *La Java de Doudoune*, ''Fleur d'Amour*, *Le Fado*, *Tout ça c'est pour vous*, *Moineau de Paris* edota 1933ko *C'est vrai… On dit que j'ai de belles gambettes''.

## Erreferentziak
Schilthorn

**Schilthorn**, Suitzako Alpeetan dagoen mendi bat da, Bernako Alpeetan, eta 2.970 metroko garaiera du. Lauterbrunnen haranaren gain dago, Oberland bernarrean. Sefinenfurgge mendatearen iparraldean dagoen mendirik garaiena da.

## Kanpo estekak
2019ko Flandriako Tourra

**2019ko Flandriako Tourra** txirrindularitzako lasterketa klasiko honen 103. edizioa izan zen. 2019ko apirilaren 7an ospatu zuten Anberes eta Oudenaarde artean, 267 kilometroko ibilbidearekin. Ibilbidean 17 mendate igo zituzten. Proba UCI World Tourren zati izan zen.

## Taldeak 
## Sailkapen orokorra 
## Kanpo estekak
Pilatus (mendia)

**Pilatus**, Suitzako Alpeetan dagoen mendi bat da, Luzerna hiriaren gain. 2.128 metroko garaiera du.

## Kanpo estekak
Niesen

**Niesen**, Suitzako Alpeetan dagoen mendi bat da, Bernako Alpeetan, eta 2.362 metroko garaiera du.

## Kanpo estekak
George North

**George Philip North** (King's Lynn, Norfolk, 1992ko apirilaren 13a) galestar errugbi jokalaria da, hegaleko postuan aritzen dena. Pro 14 Ligako Ospreys Rugby taldeko kidea da 2018tik. 2010eko azaroaren 13an egin zuen debuta Galesko selekzioarekin, Cardiffen, Hegoafrikaren aurka.

## Palmaresa 
### Northampton Saints 
* Ingalaterrako txapelketa
** irabazlea: 2014
* European Challenge Cup
** irabazlea: 2014
### Galesko selekzioa 
* Sei Nazioen Txapelketa
** irabazlea: 2012, 2013, 2019, 2021
** Grand Slama: 2012, 2019
** Triple Crown: 2012, 2013, 2019, 2021
** Doddie Weir Cup: 2018, 2019, 2021

## Oharrak 
## Erreferentziak 
## Kanpo estekak
2019ko Andaluziako Itzulia

**2019ko Andaluziako Itzulia** txirrindularitza itzuli honen 65. edizioa izan zen. 2019ko otsailak 20 eta 24 artean ospatu zen, 5 etapatan banatutako 687 kilometroko ibilbidea eginez.

## Parte-hartzaileak 
## Etapak 
## Sailkapenak 
### Sailkapen orokorra 
### Mendiko sailkapena 
### Puntukako sailkapena 
### Taldekako sailkapena 
## Kanpo estekak
Dunkleosteus

***Dunkleosteus*** Arthrodira plakodermo arrain generoko desagertutako genero bat da, Devoniar berantiarrean gertatu zena, duela 358-382 milioi urte inguru. *Dunkleosteus* izena greziar *osteus* (οστεος), "hezur" zentzua eta Dunkle konbinatzen du, Cleveland Natural History of Museum-eko David Dunkle-ren omenez. Espezie handienak, *D. terrelli* 6 m (19,7 ft) luze eta 1 t (1,1 tona labur) hazten ziren.
Doddie Weir Cup

thumb|260px|Eskozia eta Galesen arteko partida.
**Doddie Weir Cup** (galeseraz *Cwpan Doddie Weir*) urtero Sei Nazioen Torneoan Gales eta Eskoziaren arteko irabazleari eman ohi zaion saria da. 2018an ezarri zen.

Neurona motorraren gaixotasuna pairatzen dutenei babesa ematea du helburu eta gaixotasun hau pairatzen duen Doddie Weir errugbilari eskoziarraren izena darama. Lehenengo ekitaldia lagunarteko partida batean jokatu zen, 2018ko azaroaren 3an, eta ondorengoak Sei Nazioen Txapelketaren barnean jokatu dira.

## Palmaresa 
## Garaipenak 
## Ikus, gainera 
* Calcutta Cup
* Millennium Trophy
* Centenary Quaich
* Giuseppe Garibaldi Trophy
* Auld Alliance Trophy
* Cuttitta Cup
* Solidarity Trophy

## Kanpo estekak
Boletus lateritius

***Boletus lateritius*** *Boletaceae* familiako onddoa da. Fruta usaina dauka eta zapore azido samarra. Espezie hau hostozabaletan eta koniferoen basoetan ateratzen da. Ez dago jangarritasunari buruzko datu fidagarririk. Urria.

Sinonimoak: *Suillus lateritius*, *Suillellus queletii var. lateritius*, *Boletus queletii var. lateritius*.

## Deskribapena 
**Kapela:** 6 eta 8 cm. arteko diametrokoa, hemisferikoa eta gero ganbil-zabaldua. Ertza soberakinekin, bihurria eta makurra. Azal lehorra, tomentuduna, gero tomentua galdu eta lehun geratzen dena; gorri-adreilu koloretik purpura-granatera kolorekoa.

**Tutuak:** Horitik olibara kolorekoak eta libreak

Tutu libreak: Oinera hurbiltzen diren tutuak, baina ukitzen ez diotenak.

**Poroak:** Txikiak, biribilduak, laranja kolorekoak eta geroago gorri-laranjak, behatzarekin zapaltzen badira urdindu egiten dira.

**Hanka:** 4-6 x 1-2 cm-koa, zilindrikoa eta sustrai antzeko bat du (ia konikoa) oinarrirantz, hondo hori-zikin kolorekoa, eta bizitasun handiagoko edo txikiagoko esfumatura gorrixkekin, batez ere beherantz, oso bereizgarria da sarerik edo punteaturik ez izatea.

**Haragia:** Hori-bizi kolorekoa eta erremolatxa kolorekoa oinaren oinarrian. Ebakitzean urdindu egiten da; zapore mingotsa eta fruta usainekoa.

**Etimologia:** *Boletus* terminoaren etimologia eztabaidagarria da.

## Jangarritasuna 
Bere urritasunagatik, ez dago jangarritasunari buruzko datu fidagarririk.

### Nahasketa arriskua 
*Boletus queletii* espeziarekin nahas liteke.

## Sasoia eta lekua 
Udan eta udazkenean. Hosto-zabal basoetan agertzen da, batez ere pago eta haritzetan. Kare lurretan. Urria eta lokalizatuta.

### Banaketa eremua 
Europa, Errusia.

## Erreferentziak 
## Kanpo estekak
Neurona-sare errepikakor

**Neurona-sare errepikakorra** (ingelesez, RNN - Recurrent Neural Network) neurona-sare artifizial klase bat da, non nodoen arteko konexioak grafo zuzendua osatzen duen denbora-sekuentzia batean. Honek denbora portaera dinamikoa erakusteko aukera ematen du. Aurrerantz elikatzen diren neurona-sareak ez bezala, RNNek bere barne egoera (memoria) erabil dezakete sarreren segidak prozesatzeko. Horrek aplikagarriak egiten ditu ataza desberdinetara, adibidez eskuzko idazkera-errekonozimendua edo ahotsaren ezagutza.

"Neurona-sare errepikakor" terminoa egitura orokor antzekoa duten bi sare motari buruz hitz egiteko erabiltzen da: bultzada finitua eta bultzada infinitua dutenak. Bi sare motek denbora-portaera dinamikoa dute. Bultzada finitua duen sare errepikakorra hedatu daitekeen grafo ez-zikliko zuzendua da, aurrerantz elikatzen den neurona-sare baten bidez ordezkatu daitekeena; berriz, bultzada finitukoa hedatu ezin den grafo zikliko zuzendua da.
## Kanpo estekak
Bel Pozueta

**Maria Isabel "Bel" Pozueta Fernández** (Altsasu, 1965eko irailaren 21a) nafar soziologoa, sexologoa eta sexu-hezitzailea da. Komunikabideetan ezagun egin da, halaber, Altsasu auziaren harira auzipetutako gazteen gurasoek sortutako Altsasu Gurasoak taldearen bozeramaile lanetan aritu izan delako. 2019ko martxoaren 13an EH Bilduk urte bereko Espainiako hauteskunde orokorretan koalizioaren Nafarroako zerrendaburua izango zela eman zuen aditzera. Ez zuen diputatu izatea lortu, baina azaroaren 10ean egindako hauteskundeen errepikapenean ere postu bera hartu zuen zerrendan. Hirugarren indarra izanda, eserlekua lortu zuen eta gaur egun diputatua da.

## Bizitza 
[thumb|left|Bel Pozueta 1997an, [Guaixen egindako elkarrizketa batean.]]
Soziologian lizentziatu zen Deustuko Unibertsiatean, eta Alcaláko Unibertsitatearen Zientzia Sexologikoen Institutuan Sexologia masterra gauzatu zuen sexologian aditu bilakatzeko. 1994 eta 2006 bitartean Etxarri Aranatzeko Emakumeentzako Arreta Zentroko (Osasunbidea) sexu hezitzaile bezala aritu zen lanean. Hezkidetzan eta sexologia klinikoan aditua, Nafarroako eta Gipuzkoako hainbat ikastetxetan sexu-heziketaz arduratu da, eta arlo horretako Eusko Jaurlaritzaren zein Nafarroako Gobernuaren zenbait hezkuntza-programaren kolaboratzaile izan da.

Haur hezkuntza eta lehen hezkuntzako irakasleentzako formakuntza ikastaroetako hizlaria izan da, eta sexologiari, sexu-heziketari zein hezkidetzari buruzko jardunaldietan parte hartu du Espainia osoan zehar. Honetaz gain, Gasteizko udalaren gazteentzako sexologia zerbitzuan lan egindakoa da.

## Politika 
Politikan aktiboki parte hartu ez arren 1999ko Nafarroako Parlamenturako hauteskundeetan Euskal Herritarrok koalizioaren zerrendan 31. postuan joan zen, eta 2003ko udal hauteskundeetan berriz Altsasuko Indarra plataformaren zerrendako 11. postuan. Altsasuko Gure Esku Dago ekimenean parte hartu zuen, herri-galdeketa antolatuz.

Bel Pozueta ezagun egin zen komunikabideetan Adur Ramirez de Alda gazte altsasuarraren ama izateagatik, Altsasuko auziaren harira espetxeratua. Kasua hasi zenetik Altsasu Gurasoak plataformaren bozeramaile lanetan jardun du, zenbait komunikabidetan edota eztabaida-lekutan haren egoera salatuz.

2019ko martxoan politika instituzionalera igaro zen, Espainiako hauteskunde orokorretan Kongresurako EH Bilduren zerrendaburua izango baita. Honen harira, Altsasu Gurasoak plataformak adierazi zuen talde gisa ez zutela hautagaitza jakinik babestuko. Haren hautagaitza aurkezteko egindako agerraldian Bel Pozuetak esker oneko hitzak eskaini zizkien plataformako gainerako gurasoei, eta bertako kide izaten jarraitu arren etikagatik ez zuela bozeramaile izaten jarraituko adierazi zuen.

Hauteskundeetan ez zuen diputatu izatea lortu, 400 botoko aldeagatik PSNk bigarren esarleku bat eskuratu baitzuen. Azaroaren 10ean hauteskundeak errepikatuko zirela iragarri ondoren, berriz ere hautagai izango zela jakinarazi zuen. Aisialdiari dagokionez korrika egitea gustuko du, eta zenbait lasterketatan parte hartu du.

## Erreferentziak 
## Kanpo estekak
Quelet onddo

**Quelet onddoa** (*Suillellus queletii*) *Boletaceae* familiako onddoa da. Jangarri ona, baina ez du *Edules* saileko onddoen kalitaterik. Egostea gomendatzen da.

Sinonimoak: *Boletus purpureus*, *Boletus clavicularis*, *Boletus queletii* (Basionimoa), *Boletus bresadolae*, *Versipellis queletii*, *Boletus slavonicus*, *Suillus slavonicus*, *Suillus queletii*, *Dictyopus queletii*, *Suillus clavicularis*, *Boletus erythropus subsp. rubens*, *Tubiporus queletii*.

## Deskribapena 
**Kapela:** 8 eta 15 cm arteko diametrokoa, hemisferikoa, gero ganbila eta azkenean laua. Kolore oso aldakorrekoa, hasieran hori-oliba, gorri-kobre laranjara pasatuz, gorri-adreilu, laranja-kobre, batzuetan erreflexu arrosekin. Azala delikatuki belusatua edo ia leuna, lehorra.

**Tutuak:** Hori-oliba kolorekoak, 5 eta 25 mm bitartekoak, banangarriak. Ukitzean urdindu egiten dira.

**Poroak:** Lehenengo horiak, gero gorri antzekoak edo gorri-purpura kolorekoak. Ukitzean urdindu egiten dira. Poroen ertzak gorriak (lupa batekin ikus daiteke)

**Hanka:** Leuna, zilindrikoa, ez du sarerik, erdian pixka bat lodiagoa eta oinarriruntz zorroztu egiten da. Hori kolorekoa goialdean, eta gorri-purpura edo gorri-zikina oinarrirantz. Ukitzean urdindu egiten da.

**Haragia:** Lodia eta trinkoa. Kolore horia kapelan eta oinaren zati batean eta oinaren oinarrian, gorri-purpura, azkar samar jotzen du itsas-urdin ilunerantz ebakitzean. Zapore garratza eta fruta usain arina.

**Etimologia:** *Boletus* terminoaren etimologia eztabaidagarria da. *Queletii* epitetoa, Lucien Quélet mikologo frantsesaren omenez.

## Jangarritasuna 
Jangarria, baina denbora luzez prestatu behar da, gordinik edo erdi-gordinik arriskutsua izan baitaiteke.

### Nahasketa arriskua 
Boletus hau erraz nahasten da *Boletus erythropus* espeziarekin, oina gorriz punteatuta duena et *Boletus luridus* onddoarekin, hankan sarea duenarekin. Bada *rubifundus* forma, gorri-purpuraz eta gorri-karmin koloreko punteatuarekin kapelan eta oinean eta tutu hori-laranja kolorekoekin. *Lateritus* aldaerak kapela gorri-adreilu kolorekoa du eta oin sendo eta erraboilduna.

## Sasoia eta lekua 
Udan eta udazkenenaren hasieran. Batez ere, eremu belartsu eta hezeetan, baso hostoerorkorren eta koniferen bazterretan. Baita baso-bideen ertzetan ere.

### Banaketa eremua 
Europa osoa, Errusia, Turkia.

## Erreferentziak 
## Kanpo estekak
Frantziako historiaurrea

**Frantziako historiaurrea** edo **historiaurrea Frantzian** Frantziako historiaren garaietako bat da, historia (erregistro moduan ulertuta) hasi baino lehenegokoa. Definizioz historiaurrean idazkirik ez dagoenez, iturri arkeologikoak erabiltzen dituzte historiaurrea deskribatzeko. Era berean, egungo Frantzia esparru geografiko moduan erabiltzea historia nazionalaren hitzarmenez finkatutako balio bat besterik ez da.

Bertan topatu dituzten lehendabiziko giza-aztarnak Lézignan-la-Cèbeko aztarna litikoak (2009) dira, duela 1,57 milioi urtekoak; aldiz, historiaurrearen amaiera eta protohistoriaren hasiera (zeharkako idatzizko iturriak ditugunean) k. a. 1. milurtekoan gertatu zen, noiz greziarrak hegoaldeko kostaldean finkatu eta La Tène kultura garai historikoetako zeltar kultura bilakatu zen (galiar zibilizazioa hain zuzen ere).

## Erreferentziak 
## Kanpo estekak
Barra-kode

thumb| EAN13 barra-kodea.
**Barra-kode** bat lodiera eta tarte desberdinak dituzten lerro bertikalen irudikapenean oinarritutako kodea da. Informazio jakin bat daukate elkarrekin daudenean, hau da, kodearen barra eta espazioak karaktere-kate txikiak dira. Honi esker, barra kodeek artikulu bat azkar identifikatzea ahalbidetzen dute.

## QR kodea 
eskuinera|thumb| Gaztelaniazko Wikipediako estalkirako QR kodea.
 Bi dimentsiotako kode bat da, informazio orokorra eskaneatzeko diseinatutakoa. QR kodea karratu-forma du, eta erraz identifikatu daiteke ikurraren hiru ertzetako lauki ilunen ereduaren arabera.

Barra-kodearen alternatiba ona da.

## Ikus, gainera 
* QR kode

* Barra Kodearen eraikina

## Erreferentziak 
## Kanpo estekak
Peru Abarrategi

[270px|thumb|Peru Abarrategi [Arabako Eskolarteko Bertsolari Txapelketa|Arabako Eskolarteko txapelketan gai jartzaile lanetan.]]
**Peru Abarrategi Sarrionandia** (Aramaio, Araba, 1997) euskal filologoa, bigarren hezkuntzako irakaslea eta bertsolaria da. 2022an Arabako Bertsolari Txapelketa irabazi zuen. Bertsolaritzan, gai-jartzaile eta irakasle ere aritzen da Arabako Bertsozale Elkartean. Martin eta Sabin anaia gazteagoak ere bertsolariak dira.

## Bizitza 
### Bertsolaritza 
2008an Aramaioko Bertso Eskolan ikasle hasi zen. Arabako Eskolarteko Bertsolari Txapelketan garaipen ugari izan zituen: 2011. urtean, txikien mailan; eta 2013, 2014 eta 2015ean, handien mailan. 2019an Arabako Txapelketa Nagusiko finalerako sailkatu zen, eta 2022an txapelduna izan zen.

2022ko txapelketa final zortzirenetatik hasi behar izan zuen. Final laurdenak eta finalerdiak gaindituta igaro zen Gasteizko finalera. Finalean prakak apurtu arren (esertzerakoan), Manex Agirrerekin saio parekatua eginda, txapela irabazi zuen.

## Palmaresa 
* Arabako Bertsolari Txapelketa:
** Txapelduna (1): 2022
** Hirugarrena (1): 2026
** Laugarrena (1): 2024
** Bosgarrena (1): 2019
* Arabako Eskolarteko Bertsolari Txapelketa:
** Handien mailan (3): 2013, 2014, 2015
** Txikien mailan (1): 2011

## Erreferentziak 
## Ikus, gainera 
* Txema Abarrategi
* Arabako Eskolarteko Bertsolari Txapelketa

## Kanpo estekak 
*  BDB Bertsolaritzaren datu-basea
Uliako itsaslabarrak

**Uliako Itsaslabarrak** Donostiatik Pasaiaraino dagoen kostaldea da. Flora eta fauna aldetik duen balioarengatik Europako naturagune babestua da (BGL), Uliako parke barruan kokatuta dagoena.

1992ko maiatzean Europako Kontseiluak 92/43 zuzentarau onartu zuen habitat natural, flora eta faunaren kontserbazioaren ingurukoa.

1997ko abenduan, beraien habitat, fauna eta flora ikusita, Eusko Jaurlaritzak Uliako Itsaslabarrak Batasunaren Garrantzizko Lekua (BGL) izendatzea proposatu zuen, Bruselara horren fitxa bidaliz (Kodea: ES2120014; azalera: 43 ha).

2004ko abenduan eremu honen BGL izendapen ofiziala egin zen Europako naturagune babestua bihurtuz, Natura 2000 sarean sartuta.

## Iruditegia 

Fitxategi:Monpas donostia 001.jpg|Monpas lurmuturra.
Fitxategi:Platako itsasargia 0001.JPG|Platako itsasargia.
Fitxategi:Ulia talaia 009.JPG|Uliako itsaslabarrak.

## Erreferentziak 
## Ikus, gainera 
* Euskal Herriko naturagune babestuak

* Lurraldearen antolakuntza

## Kanpo estekak 
* Ulia B motako ingurune babestua Natura 2000 barruan
* BGLak EAEn
Hannah Arendt (filma)

***Hannah Arendt*** 2012ko Margarethe von Trotta alemaniar zinema zuzendariaren film dramatikoa da, Hannah Arendten bizitzan oinarrituta.

## Argumentua 
Adolf Eichmann naziaren epaiketa da eta *The New Yorker* egunkariak Hannah Arendt filosofoa bidaltzen du berriemaile. Bere testigantzak eztabaida bizia piztuko du. Filma Arendt-en Eichmann Jerusalemen liburuko pasarteak eta garaia erakusten ditu.

## Aktoreak 
* Barbara Sukowa: Hannah Arendt
* Axel Milberg: Heinrich Blücher
* Janet McTeer: Mary McCarthy
* Julia Jentsch: Lotte Köhler
* Ulrich Noethen: Hans Jonas
* Michael Degen: Kurt Blumenfeld
* Victoria Trauttmansdorff: Charlotte Beradt
* Klaus Pohl: Martin Heidegger
* Nicholas Woodeson: William Shawn
* Harvey Friedman: Thomas Miller
* Adolf Eichmann: bera (artxibozko irudiak)

## Kanpo estekak
Die fetten Jahre sind vorbei

***Die fetten Jahre sind vorbei*** 2004ko Hans Weingartner austriar zinema zuzendariaren film dramatikoa da.

## Argumentua 
Jan, Peter eta Jule bere bizitzaz disfrutatzen duten hirukote bat da. Mundu aldatu nahi eta ekintza ez-biolentoak egiten duen "The edukators" taldea osatuko dute. Baina Jule gizon biez maitementzean dena aldatuko da.

## Aktoreak 
* Daniel Brühl : Jan
* Julia Jentsch : Jule
* Stipe Erceg : Peter
* Burghart Klaussner : Hardenberg

## Kanpo estekak
Der letzte Mann

***Der letzte Mann*** 1924ko F. W. Murnau alemaniar zinema zuzendariaren film dramatikoa da, Nikolai Gogolen *Shinel* ipuinean oinarrituta.

## Argumentua 
Luxuzko hotel batean, atezaina bere lanbideaz harro dago. Hala ere, egun batean gizon gazte batek ordezkatuko du.

## Aktoreak 
## Kanpo estekak
Jeder für sich und Gott gegen alle

***Jeder für sich und Gott gegen alle*** 1974ko Werner Herzog alemaniar zinema zuzendariaren film dramatikoa da.

## Argumentua 
Mendekoste eguna, Nurenbergeko plaza nagusian gazte mutu agertu da. Inork ez du ezagutzen eta atzeratu dirudi. Apenas ezin du bere izena esan: Kaspar Hauser, bere bizitza osoa preso emango duen gizona...

## Aktoreak 
* Bruno S.: Kaspar Hauser
* Walter Ladengast: Daumer irakaslea
* Brigitte Mira: Kathe
* Willy Semmelrogge: zirku-zuzendaria

## Kanpo estekak
Txuri Urdin IHT-ren ibilbide historikoa

Txuri Urdin IHTren ibilbide historikoa.

## Palmaresa 
### Gizonezkoak 
* Espainiako Liga
** Txapelduna (12): 1976, 1980, 1985, 1990, 1992, 1993, 1995, 1999, 2000, 2017, 2018, 2019
** Txapeldun ordea (6): 1978, 1979, 1991, 1994, 2005, 2016
* Errege Kopa
** Txapelduna (8): 1979, 1980, 1990, 1991, 1994, 2000, 2016, 2018
** Finalista (8): 1977, 1978, 1986, 1988, 1989, 1993, 1996, 2017
* Euskal Herriko Kopa
** Txapelduna (1): 1993

### Emakumezkoak 
* Espainiako Liga (0): txapeldun ordea 2019.

## Ibilbidea 
## Ikus gainera 
* Txuri Urdin IHT

## Erreferentziak 
## Kanpo estekak
Die Sehnsucht der Veronika Voss

***Die Sehnsucht der Veronika Voss*** 1982ko Rainer Werner Fassbinder alemaniar zinema zuzendariaren film dramatikoa da.

## Argumentua 
1955eko Munichen Robert Krohn kirol-kazetariak Veronika Voss ezagutuko du. Hau gainbeheran dagoen baina Hirugarren Reich garaian ospetsua izandako aktorea da. Epeka-epeka, Robertek bere miseria eta frustrazioak ezagutuko ditu.

## Aktoreak 
* Rosel Zech: Veronika Voss
* Hilmar Thate: Robert Krohn
* Cornelia Froboess: Henriette
* Annemarie Düringer: Marianne Katz
* Doris Schade: Josefa
* Erik Schumann: Dr. Edel
* Peter Berling: argazki-zuzendaria
* Günther Kaufmann: soldadua
* Sonja Neudorfer: kondesa
* Lilo Pempeit: Chehm
* Volker Spengler: zuzendaria
* Johanna Hofer: Treibel andrea
* Rudolf Platte: Treibel jauna
* Armin Mueller-Stahl: Max Rehbein

## Kanpo estekak
Helden (filma)

***Helden*** 1958ko Franz Peter Wirth alemaniar zinema zuzendariaren amodiozko film komikoa da.

## Argumentua 
1885ean, Serbo-Bulgariar Gerraren garaian, Bluntschli suitzarra serbiarren alde borrokatzen dabil. Bere kanoia huts egin ondoren, ihes egingo du.

## Aktoreak 
* O.W. Fischer : Hauptmann Bluntschli
* Liselotte Pulver : Raina Petkoff
* Ellen Schwiers : Louka
* Jan Hendriks : Lieutenant Sergius Slivitzna
* Ljuba Welitsch : Katharina
* Kurt Kasznar : Major Petkoff
* Horst Tappert : Officier bulgare

## Kanpo estekak
Albertine Necker de Saussure

**Albertine Adrienne Necker de Saussure** (Geneva, 1766ko apirilaren 9a - Mornex, 1841ko apirilaren 13a edo 20a) Genevar eta ondoren Suitzar idazle eta irakaslea; emakumeen hezkuntzaren defendatzaile goiztiarra.

## Erreferentziak 
## Ikus, gainera 
* Geneva kantonamendua
* Emakumeak literaturan
Protohistoria

**Protohistoria** historiaurrearen eta historiaren arteko trantsizio aldia da, ahozko tradizioetatik jasotako argibideak dituena. Historiaurrea bukatu zenetik historia (idazkera) hasi arteko aldiari esaten zaio protohistoria; historiaren atariko aldia da, beraz. Dena den, ez du ez kronologia zehatzik eta ez kokaleku jakinik, zeren eta, Ekialde Hurbilean lehen zibilizazioak eta idazkerak sortu ziren garai bertsuan, Europa Eneolitoan bizi baitzen. Beraz, Europako herri gehienetan, oro har, Bigarren Burdin Aroan gertatzen da protohistoria; Ekialdeko Europa mediterraneoan lehenago eta Euskal Herrian, erromatarrak sartu ziren garaian, bigarren burdin aroaren amaieran alegia.

Ez da "aro" jakin bat, besteak diren moduan: brontze aroa, burdin aroa, antzinaroa, erdi aroa... kontzeptu historiografiko gisa erabiltzen da batez ere. Protohistoria ideia, idazkeraren lehen urratsekin dago lotutua erabat. Idatzitako iturrietan, eskualde edo herri bati buruzko lehen berriak ematen direnean, edota herri horrek idazten hasten denean, informazioa oso apurra eta sakabanatua izan ohi da eta horregatik, metodo arkeologikoak pisu handia du oraindik ikerketetan. Une horretan, banako pertsonai batzuren eta herrien izenak ezagutzen hasten gara, nahiz eta horiek kokatzea eta identifikazioa zaila izaten den.

## Protohistoria Euskal Herrian 
Erromatar historialarien (Estrabon, Ptolomeo, Plinioren eta Julio Zesar) izkribuak dira Euskal Herriko protohistoriaren iturri nagusiak. Haien arabera, garai hartan Euskal Herria sei leinu nagusitan banatua zegoen; akitaniarrak, baskoiak, barduliarrak, karistiarrak, autrigoiak eta beroiak. Akitaniarren lurraldea Behe Pirinioetatik Landetaraino iristen zen; baskoien eremuak Nafarroa eta Gipuzkoako ipar-ekialdeko muturra (Pasaia eta Bidasoako harana) hartzen zituen, eta, ekialdetik, Zaragozako eta Huescako probintzietaraino iristen ziren haien mugak; barduliarren lurraldea oraingo ia Gipuzkoakoa osoa, Araba ekialdea eta agian, Nafarroa mendebaldeko zati batean zablatzen diren; karistiarren eremua Deba ibaitik Nerbioi ibairaino hedatzen zen iparraldetik eta Arabako lautadarairo iristen zen hegoaldean; autrigoien lurraldea Bizkaiko Enkarterrietan kokatzen zen eta Arabako sartaldea eta Burgosko probintziako zenbait ibar ere hartzen zituen; beroiak gau egungo Errioxa inguruan bizi ziren.

## Erreferentziak 
## Kanpo estekak
Nachts, wenn der Teufel kam

***Nachts, wenn der Teufel kam*** 1957ko Robert Siodmak alemaniar zinema zuzendariaren film dramatikoa da, Bruno Lüdkeren egiazko bizitzan oinarrituta. AEBetan *Atzerriko Film Onena*ren Oscar Sarirako izendatu zuten.

## Argumentua 
Bigarren Mundu Gerran, Alemanian, serieko hiltzaile batek emakumeak hiltzen ditu. Hilketa baten ostean, agintariek gizon bat atxilotuko dute. Ez da erruduna baina naziek haren gain jarriko dituzte krimenak.  Ikertzaile bat, ordea, benetako hiltzailearengana doazen pistak biltzen hasi da  baina agintari naziek zapuztu egiten dute haren ikerketa, egiaren errebelazioak sistema ustez hutsezinean herritarrek duten fedea ahulduko duelakoan. Detektibe-istorioa apurka-apurka propaganda politikoaren eta ustelkeriaren gaitzei buruzko istorio bihurtzen da.

## Aktoreak 
* Claus Holm: Kriminalkommissar Axel Kersten
* Annemarie Düringer: Helga Hornung
* Mario Adorf: Bruno Luedke
* Hannes Messemer: SS-Gruppenfuehrer Rossdorf
* Carl Lange: Thomas Wollenberg
* Werner Peters: Willi Keun
* Walter Janssen: Kriminalrat Boehm
* Peter Carsten: SS- Standartenfuhrer Mollwitz
* Wilmut Borell: SS-Sturmbannfuhrer Heinrich
* Monika John: Lucy Hansen
* Rose Schäfer: Anna Hohmann
* Lukas Ammann: Pflichtverteidiger von Keun
* Karl-Heinz Peters: Hauswart

## Kanpo estekak
Die Brücke

***Die Brücke*** (eusk: 'Zubia') izan daiteke:

* Die Brücke (taldea), Dresdenen sortutako artista espresionisten taldea
* Die Brücke (institutua), Munichen sortutako ikerketa-institutua
* *Die Brücke* (eleberria), Manfred Gregorren eleberria
* *Die Brücke* (filma), 1959an Bernhard Wickik zuzendua
Die Brücke (filma)

***Die Brücke*** (eusk: 'Zubia') 1959ko Bernhard Wicki austriar zinema zuzendariaren film dramatikoa da, Gregor Dorfmeisterren izen bereko eleberrian oinarrituta.

## Argumentua 
Bigarren Mundu Gerraren amaieran, Wehrmachtek nerabe-talde bat errekrutatuko du. Misio bakarra izango dute: herriko zubia babestea.

## Aktoreak 
## Kanpo estekak
Rubroboletus rhodoxanthus

***Rubroboletus rhodoxanthus*** *Boletaceae* familiako onddo espezie bat da. Askoren iritziz, *Boletus purpureus*-en barietate bat da.

Sinonimoak: *Boletus sanguineus var. rhodoxanthus*, *Boletus rhodoxanthus*, *Boletus purpureus var. rhodoxanthus*, *Boletus rhodopurpureus var. rhodoxanthus*, *Suillellus rhodoxanthus*.

## Deskribapena 
**Kapela:** 15 cm. arteko diametrokoa du. Leuna eta zurixka, eta ertzetan orban gorrixkak ditu; gainerako kapelaren orbanak eta azalaren arrakalenak ere gorrixkak dira. Azal hau erraz bereiz daiteke, *Tubiporus* azpigeneroko espezie gutxitan gertatzen dena.

**Tutuak:** Hori berdexkak, ukitzean urdindu egiten direnak.

**Poroak:** Hasieran horixkak dira, baina berehala gorrira pasatzen dira, lehenengo erdian eta gero ertzetan, horrela, poroetan bi kolore hori eta gorri erakusten ditu, eta hortik datorkio *rhodoxanthus* izena.

**Hanka:** 5-2 x 4-5,2 cm-koa. Erdian lodituta eta ia zilindrikoa. Horia da goiko aldean eta gorri-purpura behean. Ondo markatutako sare gorrixka darama.

**Haragia:** Hori-sufre kolorekoa, goialdean arin urdintzen da eta oinaren oinarrian gorri-karmin kolorea hartzen du. Fruta-usaina du.

**Etimologia:** *Boletus* terminoaren etimologia eztabaidagarria da. *Rhodoxanthus* berriz, grekotik dator, “rhodos” = arrosa, “xanthos” = horia. Koloreen arabera.

## Jangarritasuna 
Toxikoa da gordinik, eta ez da jateko ona kozinatuta.

### Nahasketa arriskua 
Ez da erraza bere identifikazioa. Ezaugarrietako bat da, haragia oinaren erditik behera ez dela urdintzen. Lagungarria izan daiteke kapelaren kolore argia, haragi horia eta oinaren gaineko sare zabal arrosa, haragiaren kolore horia agerian uzten duena. *Boletus lupinus* eta *Boletus purpureus* oso antzekoak dira, baina sare itxia dute eta ez dute gainazalaren kolorea agerian uzten.

## Sasoia eta lekua 
Udan eta udazkenean agertzen da hostozabalen basoetan.

### Banaketa eremua
Europa, baina arrarotzat jotzen da Europako ipar aldean.

## Erreferentziak 
## Kanpo estekak
Maria Unzueta

[thumb|250px|Beste pilotaleku artean aitak Eibarko [Astelena pilotalekua|Astelena eraman zuen.]]
**Maria Unzueta Etxebarria** (Eibar, 1878ko irailaren 13a - Acapulco, 1948ko otsailaren 18a), euskal emakume pilotaria izan zen, ezagutzen den lehenengo emakume puntista, alegia.

## Biografia 
Maria Unzueta Etxebarria Gipuzkoako Eibarren jaio zen, 1883an.  Aitak Bilboko "La Amistad pilotalekua" ren ardura hartu zuen, eta ondorioz, familia osoa, gurasoak eta hiru neba-arrebak (Kleto, Zezilio eta Felipe), Bilbora bizitzera joan ziren. Mariak txikitatik ezagutu zuen, beraz, pilotaren mundua. Txikitatik hasi zen kirola praktikatzen, hala, bere zaletasunak zesta puntara eraman zuen. Hamabost urte zituenean, haren aitak Euskalduna pilotalekua ren ardura izan zuen, horrela, pilotari profesionalekin entrenatzen hasteko aukera izan zuen. Haren neba bat Madrilgo Empresa del Frontón Centralek kontratatu zuen eta Maria harekin joan zen Madrilera. Han ere jokatzen jarraitu zuen. gauzak horrela, Luziano Berriatua enpresa-gizonak ikusi eta kontratatu nahi izan zuen, nebarekin batera bikotea egiteko. Mariaren aita ez zegoen ados eta ezezko borobila eman zion, neskaren kirol ibilbidea moztuz.

Maria inoiz ez zen profesional moduan aritu pilota munduan. Urte haietan Juanito Madariaga pilotaria ezagutu zuen eta maitemindu zen baina, zoritxarrez, partidu batean pilota batek buruan jo zuen eta bertan hil zen. 

1904an, 26 urterekin, ezkondu eta Eibarrera joan zen bizitzera. Hiri horretan aitak Astelena pilotalekua eta Olabeagako Trinketa kudeatzen zituen. Eibarren soinekogintza akademia antolatu zuen. 1936, alargun gelditu ostean, gerratik ihesean, 1937an Mexikora joan zen. Ipar Amerikako estatuan martxoaren 11n turista gisa sartu zen. Aurretik Mexikon Felipe eta Zezilio nebak bizi ziren, biak ala biak pilotariak. Haiekin batera Acapulcon bizi izan zen. Hantxe jarraitu zuen hil arte, 1948ko otsailaren 18an.

## Erreferentziak 
## Kanpo estekak 
* :[Eibartar bat lehenengo emakume puntista, *Mugalari Kultura*n, Patxi Rodríguez(https://eu.wikipedia.org/wiki/Patxi_Rodr%C3%ADguez)en artikulua.]
Sophie Scholl – Die letzten Tage

***Sophie Scholl – Die letzten Tage*** 2005eko Marc Rothemund alemaniar zinema zuzendariaren film dramatikoa da, Sophie Schollen bizitzan oinarrituta.

## Argumentua 
1943ko Munichen, Hitlerrek Europa osoa menderatzen duen bitartean, ikasle-talde batek erresistentzia pasiboari ekingo diote naziak eta bere gerra borrokatzeko asmotan. Honela jaio zen "Arrosa Zuria" mugimendua.

Talde horren deuseztapena nola gertatu zen kontatzen du filmak, eta zelako presarekin epaitu zuten naziek Schollen taldea, apenas ordu batzuetan exekuzioraino eramango zituen prozesua barne.

Gidoian barniz moral kristau bat nabari da (Scholl eta bere taldekoak fededunak zirem), baina pelikula hunkigarria da hala ere, Alemaniako historiako une bat ezagutzeko balekoa.

## Aktoreak 
## Erreferentziak 
## Kanpo estekak 
* Euskarazko azpidatziak filmarentzako.
Brookfield Place (Toronto)

**Brookfield Place** (lehen, **BCE Place**) bulego gune bat da, Downtown Toronton (Ontario, Kanada) kokatua, Yonge Streetek ekialdean, Wellington Street Westek iparraldean, Yonge Streetek, Bay Streetek mendebaldean, eta Front Streetek hegoaldean inguratutako 2,1 hektareako (5,2 akre) etxadia hartzen du. Guneak bulegoen 242.000 metro karratuko eremua (2.604.866 oin²) du, eta bi dorre ditu: Bay Wellington Tower eta TD Canada Trust Tower, Allen Lambert Galeriak elkartuta, sei solairukoa. Hockey Hall of Fame ere barne hartzen du Brookfield Placek.

## Kanpo estekak
Ritz-Carlton Toronto

**The Ritz-Carlton Toronto** Toronton (Kanada) kokaturiko luxuzko hotela eta bizitegi-etxe orratz bat da. 209,8 metrorekin (688,3 oin), Torontoko zortzigarren eraikin altuena da. Wellington Street West-eko 181. zenbakian dago etxe orratza, downtown erdigunearen mendebaldean eta Torontoko aisialdi-barrutiaren inguruan. Hotelak 2011ko otsailaren 16an ireki zuen.

## Kanpo estekak
Sestao Sport eta River taldeen ibilbide historikoa

**Sestao Sport Club** eta **Sestao River Club** taldeen ibilbide historikoa.

## Historia 
Sestao Sport Club 1916 urtean sortu zen. Ibilbide bikaina izan zuen, bigarren mailan 17 denboralditan jokatu zuen. 1996ko udan ordea desagertu egin zen diru arazo larrien ondorioz eta talde berria sortu zen, Sestao River Club, maila beherenetik hasi behar izan zuena.

## Datuak 
2024-25 barne.
* **Denboraldiak Lehenengo Mailan**: 0
* **Denboraldiak Bigarren Mailan**: 17 (Sport 17)
* **Denboraldiak Lehen maila RFEFn**: 2
* **Denboraldiak Bigarren B Mailan**: 21 (Sport 10 - River 11)
* **Denboraldiak Bigarren maila RFEFn**: 2
* **Denboraldiak Hirugarren Mailan**: 41 (Sport 30 - River 8)

## Urtez urteko ibilbidea 
## Ikus, gainera 
* Sestao Sport Club
* Sestao River Club

## Kanpo estekak 
* Sestao River Clubeko webgunean Sestao Sport Club eta River Cluben historia
Living Shangri-La

**Living Shangri-La** erabilera mistoko etxe orratza da Downtown Vancouverren (Columbia Britainiarra, Kanada). Vancouver Handiko eta Columbia Britainiarreko eraikinik altuena da. 62 solairuko Shangri-La dorreak 5 izarreko hotela du eta bere bulegoak lehen 15 solairuetan, apartamentuekin dorrearen gainerakoan. Eraikinaren podiumean spa bat dago, eta Urban Fare supermerkatu espezializatua, Vancouverreko Arte Galeriaren erakusketa publikoa eta eskulturak dituen lorategi publikoa. Etxe orratzak 201 metroko (659 oin) altuera du eta lorategi pribatua, 61. solairuan. Kanadako 21. eraikin altuena da.

## Kanpo estekak
Commerce Court

**Commerce Court** King Street eta Bay Street-eko bulegoetako lau eraikinen gunea da, Torontoko (Ontario, Kanada) finantza barrutian. Hartzaile nagusia Canadian Imperial Bank of Commerce (CIBC) da. Eraikinak estilo arkitektonikoen nahasketa dira, Art Déco, nazioarteko estiloa, eta arkitektura moderno goiztiarra.

## Kanpo estekak
Arachis pintoi

'''*Arachis pintoi*a''' elikagai gisa erabiltzen da etxe-hegaztietan.

## Zainketa 
Landareak ez du zainketa asko behar, ia edozein klimara egokitu daitekeelako.

## Argia 
Haren hosto eta loreak kolorea mantentzeko Eguzki asko behar dute.

## Jatorria 
Landare hau Brasilen du jatorria.

## Kanpo estekak
Cuencako etxe esekiak

**Cuencako etxe esekiak** (), baita ere **etxe hegalariak** edo **erregearen etxeak** Cuenca hiriko elementu arkitektoniko ezagunena dira. Izen hori eman zaie etxe horien balkoi handiak eta beste alde batzuk arroketatik kanpo gelditzen direlako, Huécar ibaiaren arroilaren gainean. 2016ko urriaren 25ean kultura-intereseko ondasunak izendatu zituzten. Erdi Aroko eraikinak dira.

## Historia 
Horrelako lehen eraikinak Huécar ibaiaren arroila gainean ohikoak ziren. Gaur egun gutxi batzuk gelditzen dira, ordea. Guztien artean hiru dira ondo gorde direnak: "Sirenaren Etxea" eta bi "Erregeen Etxea"; hiruren balkoiak egurrezkoak dira. Hirurak XIII. eta XV. mende artean eraiki ziren. Eraikin hauen historia grafikoa 1565an hasten da, Anton van den Wyngaerde margolari flandriararen lanekin. XIX. mende amaierako argazkiek, bestetik, multzoa mendetan berdin-berdin gorde zela ikus daiteke. Zoritxarrez eraikin asko galdu egin dira geroztik.

1920. hamarkadan gelditzen ziren etxeak zortzi ziren . 1966an zaharberritu behar izan ziren gelditzen zirenak zeren eta haien egoera tamalgarria baitzen. Etxe partikularrak eta udaletxe bezala erabiliak izan dira.

## Antzeko eraikinak 
Nahiz eta oso eraikin originalak izan badira munduan beste antzeko adibideak:
* Espainian herri hauetan ikus daitezke antzeko adibideak: Albarracín, Cantavieja, Castellfollit de la Roca, Frías, Ronda, Zafra de Záncara, Tarazona.
* Katalunian: Castellfollit de la Roca.
* Italian: Florentziako Ponte Vecchioren etxeak.

## Arte Abstraktoaren Museoa 
Horrelako etxe eseki batean Espainiar Arte Abstraktuaren Museoa dago kokatuta. Haren ardura Juan March Fundazioarena da.

## Iruditegia 

Image:
Casas-colgadas-de-Cuenca-(DavidDaguerro).jpg|San Pablo zubia eta etxe esekiak.
Casas_colgadas_at_night_-_Cuenca_-_Spain_-_panoramio.jpg|Gaueko ikuspegia.
Casas del Rey, Cuenca.jpg|Etxe esekietara heltzeko bide nagusia.
Cuenca CasasColgadas1.jpg| Huécar ibaiaren arroila gainean daude.

## Erreferentziak 
## Kanpo estekak 
* :Informazio turistikoa.
Berlin 36

***Berlin 36*** 2009ko Kaspar Heidelbach alemaniar zinema zuzendariaren film dramatikoa da, Gretel Bergmann atleta juduaren bizitzan oinarrituta.

## Argumentua 
Gretel Bergman familia judu bateko atleta alemana da. Naziek behar egin zuten Alemaniara itzultzera eta Berlingo 36ko Olinpiar Jokoetan parte hartzera.

## Aktoreak 
## Erreferentziak 
## Kanpo estekak
RBC Centre

**RBC Centre** 185 metroko altuera eta 43 solairu dituen bulegoetako etxe orratz bat da, 2009ko ekainean bokatuta, Toronton, Ontarion, Kanadan, tradizionalki definitutako Finantza barrutiaren kanpoaldean. Cadillac Fairview Corporation-en jabetzakoa da. Hartzaile nagusiak Royal Bank of Canada eta RBC Dexia dira. Eraikina PATH-i lotuta dago, Torontoko oinezkoentzako pasabide sareari.

## Kanpo estekak
Shangri-La Toronto

Torontoko (Kanada) erdigunean hotel eta egoitzak dituen dorrea da **Shangri-La Toronto**. James Cheng arkitektoak diseinatu zuen eta Westbank Projects Corp-ek egin zuen. Hori da, hain zuzen ere, Living Shangri-La, 201 metroko altuera, Vancouverreko eraikin altuagoa, eta hiri horretako beste egitura batzuk, eraikitzeko arduraduna. Shangri-La Torontok 214 metroko altuera du, eta Torontoko hamar eraikin altuenetako bat da. Hotela Shangri-La Hotels and Resorts enpresak kudeatzen du eta 220 logela ditu. Egoitzak eraikinaren goiko solairuak hartzen ditu, eta 353 unitate ditu. 2008an hasi zen indusketa, eta 2009an hasi zen lana aparkalekuan.

## Kanpo estekak
Der Fußgänger

***Der Fußgänger*** 1973ko Maximilian Schell suitzar zinema zuzendariaren film dramatikoa da.

## Argumentua 
Egunkari batek alemaniar industrial bat nazi eta gerra kriminala izateaz akusatuko du.

## Aktoreak 
## Kanpo estekak
Die gläserne Zelle

***Die gläserne Zelle*** 1978ko Hans W. Geißendörfer alemaniar zinema zuzendariaren film dramatikoa da, Patricia Highsmithen *The Glass Cell* eleberrian oinarrituta.

## Argumentua 
Phillip Braun ingeniari gaztea hamar urteko espetxe zigorra jaso du baina inozentea da. Baina espetxeak bere izaera aldatuko du.

## Aktoreak 
* Brigitte Fossey: Lisa Braun
* Helmut Griem: Phillip Braun
* Dieter Laser: David Reinelt
* Walter Kohut: Robert Lasky
* Claudius Kracht: Timmie Braun
* Günter Strack: Direktor Goller
* Martin Flörchinger:
* Hans-Günter Martens: Staatsanwalt
* Edith Volkmann: Nachbarin
* Bernhard Wicki: Kommissar Österreicher

## Kanpo estekak
Jakob, der Lügner (filma)

***Jakob der Lügner*** 1975eko Frank Beyer alemaniar zinema zuzendariaren film dramatikoa da, Jurek Beckerren izen bereko eleberrian oinarrituta.

## Argumentua 
Polonia okupatuko ghetto batean, polizia naziak Jakob etxeratze-agindua ez errespetatzeagatik atxilotuko du. Preso dagoela, sobietar armadaren aurreratzeaz ohartuko da. Jakob ihes egitea lortu eta berria ematerakoan inork ez du sinisten.

## Aktoreak 
## Kanpo estekak
Diania

***Diania*** Kanbriar garaian bizi izan zen animalia genero bat da, gaur egun iraungita dagoena. Espezie bakarra ezagutzen da, *Diania cactiformis*. 520 milioi urte dela bizi izan zen. **"Kaktus ibiltaria"** ezizena jaso du.

## Aurkikuntza eta etimologia 
Txinan dagoen Maotianshan Shales aztarnategian aurkitu zen 2011 urtean. Jianni Liu.

Maotianshan Shales aztarnategia Yunnan probintzian kokaturik dago. Txinatarrez "Dian" izendatzen da probintzia eta hortik datorkio izena fosilari. Espeziearen bigarren izena "cactiformes" duen itxura arantzatsuari dagokio.

## Deskribapena 
*Diania cactiformis*-ek 6 zentimetrotako luzera zuen gorputz fin luzea zeukan. Aurrealdean elikatzeko erabiltzen zuen proboszide bat zuen. Gorputz bigunetik hamar hanka pare sendo eta arantzatsu ateratzen ziren. Hankek 16 segmentu zituzten.

## Taxonomia 
Lobopodia izeneko iraungitako animalia multzo baten partaidea zen ''Diania.

## Erreferentziak 
## Kanpo estekak 
*  www.elhuyar.eus
*  www.nature.com
Bittere Ernte

***Bittere Ernte*** 1985eko Agnieszka Holland poloniar zinema zuzendariaren film dramatikoa da, Roman von Hermann H. Field eta Stanisław Mierzeńskiren eleberri batean oinarrituta.

## Argumentua 
1942-43ko neguan, familia judu batek trenetik ihes egiten du Silesian. Basoetan banatu eta Leon bertoko nekazariak Rosa topatuko du.

## Aktoreak 
* Armin Mueller-Stahl: Leon Wolny
* Elisabeth Trissenaar: Rosa Eckart
* Wojciech Pszoniak: Cybulowski
* Gerd Baltus: Geistlicher
* Anita Höfer: Pauline
* Hans Beerhenke: Kaspar
* Käte Jaenicke: Anna
* Isa Haller: Magda
* Margit Carstensen: Eugenia
* Kurt Raab: Maslanko
* Gunter Berger: Walden
* Wolf Donner: Dan

## Kanpo estekak
Las Rejas etxea (Cuenca)

**Las Rejas etxea**, lehen **Etxe Nagusia**, Espainiako Cuenca hiriko monumentua da. Espainiako Kultura Ondasunaren izendapena du. Eraikina XVI. mende bukaerakoa da.

## Kokapena 
Cuencako hiri harresitu historikoan dago, Valentziako Atarian, Sortzez Guztiz Garbiko ordenaren mojen monasterio batetik gertu.

## Ezaugarriak 
Bi solairuko eraikina da, patio arkupedun baten inguruan egina. Etxearen atzealdean lehen ortu bat zegoen. Fatxada nagusian lau leiho daude, burdin sarez itxita, eta bi tenante biluzik heldutako harmarria dago ere bai. Angeluan lehen beste leiho bat zegoen baina, geroago, itxi egin zen eta apaingarri barroko batekin ordezkatu zen.

Etxeak aldaketa asko ezagutu ditu. Ondorioz, XVI. mendeko elementuak oso aldatuta daude. Garai batean, dirudienez, San Julián ostatua etxe honen parte izan behar zen.

## Erreferentziak 
## Kanpo estekak 
* :Las Rejas etxearen historia eta kondairak.
* :Florian Yuberoren bideoa Youtuben.